К О Л  Е Д Е Н  П Р А З Н И К

23.12.2011 година

На 23.12.2011 година екипът на проект “Училище за толерантност” организира коледно тържество за учениците от IX ОУ “Панайот Волов”, гр. Шумен. 

В празнично украсения салон, около новогодишната елха, беше възпроизведен българският обичай – Коледа.

С коледни песни коледарите пожелаха на всички благополучие, здраве и късмет, разчупиха коледната погача и раздадоха кравайчета.

След българската Коледа чрез презентация  беше представен ромският обичай Банго Васили – ромската нова година.

Участници от проекта разказаха кога се празнува празника, как протича подготовката за него и какво се слага на новогодишната трапеза вечерта на 14 януари в ромските семейства.

Група момичета, участващи в групата по песенен ромски фолклор, изпълниха песни,  посветени на празника.

Коледното тържество продължи с конкурс за най-добре танцуваща двойка.Участниците трябваше да танцуват различни танци, да покажат гъвкавост и усет към музиката.

Екипът на проекта беше подготвил интересна томбола за всички ученици с много награди.

По време на празника ученичката Василена Василева участва с две индивидуални изпълнения, които завладяха публиката.

Тържеството продължи с дискотека и занимателни игри.
